**Darni mokykla 2021 – 2022 m. vertinimo kriterijai ir gairės**

Šios vertinimo gairės apibrėžia vertinamų veiksmų kategorijas ir jų vertinimą balais. Mokslo metų pabaigoje, kiekviena mokykla turės savarankiškai įsivertinti savo veiklas kiekvienoje iš žemiau pateiktų kategorijų, priskirdama tam tikrą balų skaičių, pagrindžiant vertinimą veiklos įrodymais pateikiamais aprašomojoje ataskaitoje. Papildomai mokyklos veiklas įvertins 2 nepriklausomi specialistai iš „Darnios mokyklos“ komandos. Galutinį vertinimą sudarys mokyklos įsivertinimo ir dviejų ekspertų skirtų balų vidurkis.

**Kategorijos ir veiksmai/iniciatyvos:**

*Privalomi veiksmai:*

* Suformuota ir veikia mokyklos „Darnumo‘“ komanda (10 balų)
* Sukurta darnios mokyklos vizija (5 balai)
* Parengtas mokyklos darnaus vystymosi veiksmų planas einamiesiems mokslo metams (10 balų)

Siūlomos iniciatyvos pagal sritis:

*Maistas*

* Visi mokiniai turi galimybę sveikai užkąsti ugdymo įstaigoje Dienos pradžia nuo bendrų ir sveikų pusryčių ugdymo įstaigoje (iki 20 balų)
* Vietinės kilmės maisto produktų naudojimas valgykloje (iki 10 balų)
* Ugdymo įstaigoje veikia sodas/darželis (iki 10 balų)
* Mokykloje vykdomos sveikos mitybos skatinimo iniciatyvos (5 balai už kiekvieną iniciatyvą)
* Atlikta mokyklos valgyklos valgiaraščio analizė, pateiktos rekomendacijos jo tobulinimui(10 balų)
* Atliktas maisto švaistymo mokykloje tyrimas, pasiūlyti sprendimai švaistymo problemoms spręsti (10 balų)

Vartojimas

* Perdirbtas popierius sudaro ne mažiau nei 25% mokyklos vartojamų popieriaus išteklių (iki 10 balų)
* Antrinių žaliavų ir panaudoto popieriaus naudojimas pamokų metu (5 balai)
* Įstaigoje vykdomos vartojimo mažinimą skatinančios iniciatyvos (5 balai už iniciatyvą)
* Kuriami mokyklos vartojamų išteklių planai, analizuojami vartojimo įpročiai (5 balai)

Rūšiavimas

* Atliktas mokyklos atliekų auditas: kas, kiek ir ko išmeta ( iki 10 balų)
* Patvirtintas atliekų rūšiavimo planas (10 balų + 5 balai už įtrauktą maisto atliekų rūšiavimą)
* Rūšiuojama ne mažiau nei 15% mokyklos atliekų (nuo 5 balų)
* Įgyvendintos rūšiavimą skatinančios iniciatyvos (5 balai už iniciatyvą)
* Vykdomos ugdymo užsiėmimai rūšiavimo tema (5 balai)
* Sudaromos sąlygos efektyviam rūšiavimui (konteineriai, šiukšliadėžės) (5 balai)

Vanduo

* Mokyklos vandens suvartojimas sumažintas ne mažiau nei 5% lyginant su praėjusiais metais (nuo 5 balų)
* Vandens vartojimo mažinimą skatinančios iniciatyvos (5 balai už iniciatyvą)
* Mokyklos buityje iš dalies naudojamas lietaus vanduo (pvz. augalų laistymui, tualetuose ar kt.) (10 balų)

Elektra

* Mokyklos veikia taupiosios elektros lemputės (dalis įstaigos patalpų - 5 balai, visoje įstaigoje - 10balų)
* Dalis mokyklos suvartojamos elektros energijos yra gaunama iš atsinaujinančių resursų (saulės, vėjo) (nuo 15 balų)
* Einamaisiais mokslo metais atliktas elektros suvartojimo auditas (10 balų)
* Vartojamos elektros energijos suvartojimo sumažinimas lyginant su ankstesniais metais (5% - 5 balai, 10% - 10 balų ir t.t.)
* Įgyvendintos iniciatyvos, skatinančios elektros vartojimo mažinimą (5 balai už iniciatyvą)

Šildymas

* Įgyvendinti veiksmai taupantys šilumą (langų apšiltinimas, renovacija ir pan.) (nuo 10 balų);

Darnus mobilumas

* Saugių maršrutų į ugdymo įstaigą moksleiviams numatymas, kad galėtų važiuoti dviračiais, kitomis žaliomis transporto priemonėmis ar eiti pėsčiomis (10 balų)
* Prie mokyklos įrengtos dviračių parkavimo aikštelės (15 balų)
* Įgyvendintos iniciatyvos skatinančios darnų mobilumą (5 balai už iniciatyvą)
* Mokyklos bendruomenės nariai planuoja bendras keliones į mokyklą (taupydami kurą, išteklius) (5 balai)

Sveika ugdymo įstaigos aplinka

* Įstaigoje naudojamos aplinkai ir sveikatai nepavojingos valymo priemonės (ne mažiau nei 60% visos naudojamos buitinės chemijos) (10 balų)
* Atliktas ugdymo įstaigos vidaus oro kokybės tyrimas (15 balų)
* Įstaigoje parengta ssveikos ir tvarkingos aplinkos palaikymo planas (10 balų)
* Ugdymo įstaigoje vykdoma aplinkos oro kokybės gerinimo/oro taršos mažinimo programa (10 balų)
* Parengtas ir vykdomas ugdymo įstaigos bendruomenės sveikatos gerinimo planas (10 balų)
* Vykdomos programos, akcijos skatinančios ugdymo įstaigos bendruomenės fizinį aktyvumą ir sveiką gyvenseną (nuo 5 balų už kiekvieną iniciatyvą)
* Darbuotojų sveikatos gerinimo programa (pozityvi aplinka, fizinis aktyvumas ir pan.) (ik 15 balų.

Įstaigos darbuotojų ir ugdytinių darnaus vystymosi švietimas

* Darbuotojų, dalyvavusių mokymuose, darnaus vystymosi temomis, skaičius (5darbuotojai -5 balai, 10 darbuotojų – 10 balų ir t.t.)
* Įgyvendinti informaciniai renginiai apie darnų vystymąsi ugdymo įstaigos bendruomenei (nuo 5 balų)
* Mokykloje vykdomos ugdymo veiklos, kurių metu pristatomas darnus vystymasis (nuo 5 balų)
* Darnaus vystymosi tema įtraukiama į įvairių dalykų pamokų turinį ( viena dalykinė sritis(fizika, matematika, chemija ir t.t.) - 10 balų)

Biologinė įvairovė

* Atliktas biologinės įvairovės tyrimas (kokie augalai, vabzdžiai, smulkūs gyvūnai gyvena ugdymo įstaigos aplinkoje, teritorijoje) (10 balų)
* Parengtas mokyklos biologinės įvairovės išsaugojimo projektas (nuo 5 balų)
* Įgyvendintos biologinės įvairovės išsaugojimą skatinančios iniciatyvos, veiklos (kiekviena veikla – 5 balai)

Darni mokyklos bendruomenė

* Mokykloje organizuojamos iniciatyvos bendruomenės mikroklimatui gerinti bei visų jos narių socialinei ir emocinei gerovei stiprinti (nuo 5 balų už kiekvieną iniciatyvą)
* Mokykloje veikia vidinis fondas darnaus vystymosi veikloms remti (10 balų)
* Prieinama informacija visiems. Informacijos sklaida, visos ugdymo įstaigos vietos bendruomenės įsijungimas į vykdomas veiklas (iki 20 balų)
* Įgyvendinta „Darnaus gyvenimo mugė“, ar panašus bendruomenės renginys, kurios metu mokyklos ir vietos bendruomenė skatinama gyventi darniai ir priimti atsakingus gyvenimo sprendimus (10 balų)
* Įgyvendinta „Darnumo iššūkis“, įsitraukia bendruomenės nariai (pvz.: mokinys, kuris nueina daugiausiai žingsnių iki mokyklos; kuri klasė, sutaupė daugiausiai elektros energijos; ir pan.) (10 balų)
* Mokykloje vykdomos savanorystės skatinimo iniciatyvos (iki 10 balų)
* Kitų ugdymo įstaigų įtraukimas į mokyklos vykdomas darnaus vystymosi veiklas (10 balų)

Papildomi vertinimo kriterijai ir balai

Visos individuliai mokyklų sukurtos iniciatyvos, tikslai ar projektai bus vertinami atskirai remiantis šiais kriterijais:

* *Darnumas* (kiek vykdoma veikla atitinka darnaus vystymosi tikslus? Аr jiems neprieštarauja?)
* *Draugiškumas aplinkai* (kiek sukuriama atliekų vykdant veiklą? Ar naudojami draugiški aplinkai ištekliai, transportas, technika?)
* *Bendruomeniškumo aspektas* (kiek skirtingų žmonių grupių buvo įtraukta į iniciatyvą? Kiek iniciatyva yra naudinga mokyklos bendruomenei? Ar iniciatyva prisideda prie bendruomenės kūrimo įstaigoje?)
* *Inovatyvumas ir naujumas* (kiek iniciatyva yra nauja, kitokia ir išskirtinė?)
* *Tikslingumas* (kiek ji yra naudinga ir tinkama atitinkamoje įstaigoje? Ar yra realu tokią iniciatyvą įgyvendinti?)
* *Vertės išmatavimas* (ar galima įvertinti iniciatyvos teigiamą naudą ir kuriamą pokytį? Ar kuriama nauda yra matoma visai bendruomenei? )
* *Tęstinumas* (ar tai yra vienkartinė ar tęstinė iniciatyva? Ar galimas tradicijos susiformavimas?)

**Papildomi balai:**

* Papildomi balai bus skiriami už teikiamas mokinių filmuotas ataskaitas, rodančias įvykdytas veiklas bei pasiektus rezultatus.
* Už itin inovatyvias, įdomias bei netipines įvykdytas veiklas ar labai sėkmingus pasiektus rezultatus.

**Balų atitikmuo sertifikatais:**

* Žaliąjį: įgyvendinti privalomi veiksmai ir iš viso surinkta 150 balų
* Sidabrinį: įgyvendinti privalomi veiksmai ir iš viso surinkta 250 balų
* Auksinį: įgyvendinti privalomi veiksmai ir iš viso surinkta 400 balų

**Pastabos**

* Organizatoriai pasilieką teisę keisti vertinimo kriterijus bei skirti papildomas padėkas, diplomus ar sertifikatus kitose, šiose vertinimo gairėse nenurodytose kategorijose
* Ikimokyklinio ugdymo įstaigos bei pagrindinio ugdymo įstaigos bus vertinamos atskirai turint omeny skirtingas įstaigų bendruomenes
* Kilus klausimams dėl vertinimo ar dalyvavimo projekte DARNI MOKYKLA 2020–2021 m. kreipkitės el. paštu darnimokykla@lvjc.lt

**Sėkmės dalyvaujant projekte ir ieškant darnių sprendimų!**